Diari Oficial de la Generalitat Valenciana


Sumari del DOGV 8354, del 03-08-2018 (2018/7568)

RESOLUCIÓ de 27 de juliol de 2018, del president de Turisme de la Comunitat Valenciana, de denegació de les ajudes per al 2018, programes 1 i 2, dirigides a empreses, associacions, federacions i fundacions, i destinades a la millora de la competitivitat dels serveis i productes turístics de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8354

Data del DOGV
:   03-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7568


Data del document
:   27-07-2018

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de juliol de 2018, del president de Turisme de la Comunitat Valenciana, de denegació de les ajudes per al 2018, programes 1 i 2, dirigides a empreses, associacions, federacions i fundacions, i destinades a la millora de la competitivitat dels serveis i productes turístics de la Comunitat Valenciana. [2018/7568]  
Antecedents de fet  
  
Primer. Per la Resolució de 20 de desembre de 2017, del president de l'Agència Valenciana del Turisme, publicada en el Diari Oficial de la Generalitat Valenciana núm. 8199, del dia 27 de desembre de 2017, es convoquen les ajudes dirigides a empreses, associacions, federacions i fundacions per a l'any 2018 de l'Agència Valenciana del Turisme, i destinades a la millora de la competitivitat dels serveis i productes turístics de la Comunitat Valenciana, emmarcades en els programes que es detallen a continuació:  
 Programa 1: foment de la competitivitat empresarial.  
 Programa 2: suport a activitats esportives i culturals d'impacte turístic internacional.  
 Programa 3: impuls al màrqueting de producte turístic de la Comunitat Valenciana.  
Segon. Amb diferents dates, van tindre entrada en l'Agència Valenciana del Turisme diverses sol·licituds d'ajuda acollides als programes esmentats, que han donat lloc als expedients corresponents als programes 1 i 2 que figuren en el document annex a la present resolució.  
  
Tercer. D'acord amb el que s'estableix en l'article 9.6 de la resolució de convocatòria, es va reunir la comissió d'avaluació d'ajudes en una sessió de data 27 de juny de 2018 per a valorar les sol·licituds presentades als programes següents i emetre informes desfavorables o favorables sobre aquestes:  
Programa 1: foment de la competitivitat empresarial.  
Programa 2: suport a activitats esportives i culturals d'impacte turístic internacional.  
La comissió va adoptar, entre d'altres, els acords següents:  
«Emetre un informe desfavorable a l'efecte de concessió de l'ajuda sobre les sol·licituds que es detallen en el document annex III, ?Sol·licituds objecte d'informe desfavorable P1 i P2, de la present acta, pel fet que el projecte no correspon a l'objecte o les actuacions subvencionables establides en la convocatòria d'ajudes; pel fet que el sol·licitant no compleix els requisits per a ser beneficiari de les ajudes; pel fet que el cost subvencionable és inferior a l'establit en la resolució de convocatòria d'ajudes, o per falta de consignació pressupostària.  
2n. Traslladar els acords anteriors a la directora de l'Agència Valenciana del Turisme, perquè, en compliment de l'article 9.5 de la Resolució de 20 de desembre de 2017 per la qual es convoquen les presents ajudes, emeta la proposta de resolució corresponent.»  
Quart. Amb data 28 de juny de 2018 la directora de Turisme Comunitat va dictar una proposta de resolució de denegació d'ajudes a les sol·licituds a les quals es refereix l'antecedent tercer. Aquesta proposta va ser notificada mitjançant la publicació en el Diari Oficial de la Generalitat Valenciana del dia 11 de juliol de 2018, i es va posar de manifest l'expedient als interessats, als quals se'ls va concedir un termini de 10 dies per a la presentació d'al·legacions.  
   
Fonaments de dret  
   
Primer. La Resolució de 20 de desembre de 2017, del president de l'Agència Valenciana del Turisme, per la qual es convoquen les ajudes per al 2018 de l'Agència Valenciana del Turisme dirigides a empreses, associacions, federacions i fundacions de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; La Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, i la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i la resta de normativa d'aplicació general.  
Segon. La competència per a dictar la present resolució la té el president de Turisme Comunitat Valencians, d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
   
 Vistos els anteriors antecedents de fet i fonaments de dret, resolc:  
   
  
Primer  
Denegar la subvenció als sol·licitants de les ajudes que es detallen en el document annex de la present resolució, amb la indicació del motiu de denegació, corresponents als programes detallats en l'antecedent primer, segons la Resolució de 20 de desembre de 2017 per la qual es regeix la present convocatòria.  
  
Segon  
Publicar la present resolució en el Diari Oficial de la Generalitat Valenciana amb efectes de notificació.  
  
Contra la present resolució, que posa fi a la via administrativa, es podrà interposar un recurs contenciós administratiu davant dels jutjats contenciosos administratius en el termini de dos mesos comptats de l'endemà que siga notificada, i potestativament es podrà interposar un recurs de reposició davant de l'òrgan que ha dictat l'acte en el termini d'un mes a comptar des de l'endemà que siga notificada, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
   
   
València, 27 de juliol de 2018.- El president de Turisme Comunitat Valenciana: Francesc Colomer Sánchez.